**Ploaia vine**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vine ploaia iarăși vine

De pe munții de priviri

Și pe mine și pe tine

Să ne poarte-n amintiri

Vine ploaia să ne ia

Azi pe palmele iubirii

Altă viața să ne dea

Drumul nou al mântuirii

Vezi dar picurii de ploaie

Cum în alb ne înveșmântă

Să ajungem în odaie

Cu Mirele sus la nuntă

Evanghelia e sursa

De lumină și de har

Să intrăm astăzi pe ușa

Cea de sfânt mărgăritar

Nu auzi chemarea vie

Ca o ploaie cum se abate

Tu să intri-n veșnicie

Având hainele curate

Nu auzi cuvântul sfânt

Cum răsună pe alee

Zilele azi scurte sânt

Tu să fii o orhidee

Fii o floare fii un crin

Ploaia chiar dacă în picuri

Îți ia zâmbetul senin

Și-ți deschide alte drumuri

Tu rămâii dar credincios

Cu privirile-nsetate

Ascultând doar de Hristos

Să ai veșnic cu El parte

24-11-2015 Mănăștur Cluj